User:Palash8670/sandbox

White Breasted Waterhen Bird

ডাহুক, ডাইক, পান পায়রা, সাদাবুক ডাহুক ইত্যাদি নাম ডাকা হয়। খুবই দৃষ্টিনন্দন ও লাজুক জলজ পাখি। এরা বাংলাদেশ ভারত ও দক্ষিণ পূর্ব এশিয়াতে বসবাস করে। এরা পুকুর,জলাশয়, নদী-নালা, খাল-বিল, বনের ধার এবং মানব বসতির আশেপাশে ছোট ছোট ডোবা জলাশয়ে বিচরণ করে, বাসা বাঁধে ও দিনাতিপাত করে। এরা মানুষকে খুব একটা ভয় পায়না। ডাহুক স্বভাবে ক্রিপাস্কুলার অর্থাৎ এরা ঊষা ও গোধূলি বেলায় খাবার খোঁজার জন্য সবচেয়ে সক্রিয় থাকে। দুপুরের আগেই এরা ঝোপ-ঝড়ের আড়ালে চলে যায়। আবার পড়ন্ত বিকেলে বের হয়। তবে প্রজন সময়ে ব্যতিক্রম হয়।  সাধারণত একাকী বিচরণ করে তবে মাঝে মাঝে জোড়ায়ও দেখা যায়। এরা কেঁচো, কীটপতঙ্গ, কীটপতঙ্গের লার্ভা, মাকড়শা, ছোট ছোট মাছ, অসুস্থ্য মাছ, ব্যাঙাচী, ছোট অমেরুদন্ডী প্রাণী, উভচর প্রাণী ,শৈবাল, মস, জলজ উদ্ভিদ, শাপলা, পদ্ম ইত্যাদি খায়। আবার বাজ পাখি, চিল, ঈগল, গুইসাপ, বনবিড়াল ডাহুক পাখি শিকার করে খায়। ডাহুকসহ সকল জলজ  পাখি জলের প্রতিবেশ ও বাস্তুতন্ত্রের জন্য নির্দেশক বা সূচক পাখি। এই পাখিগুলো জলাশয় ও জলাশয়ের আশেপাশে থাকা স্বাভাবিক সংখ্যায় থাকা মানে জলাশয়, পরিবেশ,প্রতিবেশ সুস্থ্য থাকা, ভালো থাকা। ডাহুক পাখি প্রতিবেশ ও বাস্তুতন্ত্রে অত্যন্ত গুরুত্বপূর্ণ ভূমিকা পালন করে ও অবদান রাখে। বিশ বছর আগেও এদের সংখ্যা বেশ সন্তোষ জনক ছিল, কিন্তু এখন যার তেমন দেখা যায় না। নানা কারণে আজ ডাহুক পাখি হুমকির মুখে, বিপদগ্রস্থ অবস্থায় আছে। বন-জঙ্গল ধ্বংস, জলাশয় ধ্বংস,অপরিকল্পিত উন্নয়ন, কৃষি-মৎস্য, ও গবাদি পশু-পাখি পালনে অত্যধিক রাসায়নিক সার কীটনাশক (বিষ ) ব্যবহার ইত্যাদি নানা কারণে এরা আজ হুমকির মুখে। এছাড়া শিকারীদের নির্বিচার শিকারের কারণে এরা আজ বিপন্ন হতে চলেছে। আসুন সচেতন হই, আমাদের বন্ধু তো বটেই, প্রকৃতি,পরিবেশ, প্রতিবেশ, বাস্তুতন্ত্র ও জলাশয়ের বন্ধু, দৃষ্টিনন্দন এই পাখিদের রক্ষা ও সংরক্ষণ করি। সুস্থ্য, সুন্দর, আনন্দ ও বিনোদনময় জীবন যাপন করি।